Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: 2.3.1. Palackot csak a 3/1998. (I. 12.) IKIM rendelet
Paragraph Index: 84

3. Vizsgálatok A típusvizsgálat és a gyártóművi vizsgálat elvégzésének módja. A vizsgálatokhoz szükséges palackok (próbapalackok) darabszámát a típusvizsgálat (4. pont), illetőleg a gyártóművi felügyeleti ellenőrzés (5. pont) szerint kell meghatározni. Minden vizsgálatra kiválasztott palacknak azonosíthatónak kell lenni vizsgálati tétel szerint. 3.1. Mechanikai vizsgálatok 3.1.1. Általános előírások 3.1.1.1. A mechanikai vizsgálatokat a következő szabványok szerint kell elvégezni: — MSZ EN 10002—1 Fémek. Szakítóvizsgálat. 1. rész: Vizsgálat szobahőmérsékleten, — MSZ EN 10045—1 Fémek Charpy-féle ütővizsgálata. 1. rész: Vizsgálati eljárás, — MSZ ISO 7438 Fémek hajlítóvizsgálata, — MSZ 105—9 Fémek mechanikai vizsgálata. Keménységmérés Brinell szerint. 3.1.1.2. A palack anyaga mechanikai tulajdonságainak ellenőrzésére az összes vizsgálatot a kész palackból kivett próbatesten kell elvégezni. 3.1.1.3. Minden próbapalackon a következő vizsgálatokat kell elvégezni: — 1 db szakítóvizsgálatot hosszirányban kivett próbatesten, — 4 db hajlítóvizsgálatot keresztirányban kivett próbatesten, — 3 db ütővizsgálatot keresztirányban kivett próbatesten, ha a falvastagság megengedi, hogy legalább 5 mm szélességű próbatesteket munkáljanak ki; ha a falvastagság és/vagy a palackátmérő nem teszi lehetővé, akkor hosszirányban is ki lehet munkálni az ütővizsgálathoz a próbatesteket. 3.1.2. Szakítóvizsgálat 3.1.2.1. A szakítóvizsgálat feleljen meg a következőknek: — az MSZ EN 10002—1 előírásainak, — a szakítópróbatest vastagságától függetlenül a próbatest szélessége 12,5 mm, és az eredeti jeltávolság hoszszúsága 50 mm legyen. 3.1.2.2. A szakítópróbatestnek azt a két felületét, amely a palack belső és külső felületének felel meg, nem szabad megmunkálni. 3.1.2.3. A százalékban kifejezett szakadási nyúlás nem lehet kisebb, mint 25× 10 2× R mt A szakadási nyúlás nem lehet kevesebb, mint — 14%, ha a vizsgálatot 3 mm vagy ennél vastagabb próbatesten, illetőleg — 11%, ha a vizsgálatot 3 mm-nél vékonyabb próbatesten végzik. 3.1.2.4. A szakítószilárdságnak legalább a gyártó által szavatolt értéknek kell lenni. A szakítóvizsgálatnál meghatározott folyáshatár értéknek legalább a méretezéséhez alkalmazott Re értéknek kell lenni. A felső folyáshatárt a feszültség—nyúlás diagrammal, vagy más, egyenértékű módszerrel kell meghatározni. A folyáshatárra meghatározott értéknek az anyagtól függően nagyobbnak kell lenni, mint 0,92× R eH, ReL vagy Rp0,2. 3.1.3. Hajlítóvizsgálat 3.1.3.1. A hajlítóvizsgálatot olyan próbatesteken kell elvégezni, amelyeket a palackból kivágott 25 mm szélességű gyűrűnek egyenlő hosszúságú darabokra való szétvágásával lehet kapni. A próbatesteknek csak a széleit szabad megmunkálni. Az élek legfeljebb 1/10-ed próbatest vastagságú sugárral lekerekíthetők, vagy 45˚-os szögben leélezhetők. A hajlítópróbatesteknek azt a két oldalát, amely a palack külső és belső felületének felel meg, nem szabad megmunkálni. 3.1.3.2. A hajlítóvizsgálatot „d” átmérőjű tüskével és két olyan hengerrel kell végezni, amelyek egymástól d+3× a távolságra vannak (IV. fejezet 1. melléklet). A vizsgálat során a gyűrűből készült próbatest belső felületének kell a tüskén felfeküdni. 3.1.3.3. A hajlítópróbatesten a tüske körüli hajlításkor nem léphetnek fel repedések, ha a hajlítópróbatest két belső oldala közötti távolság nem nagyobb, mint a tüske átmérője. 3.1.3.4. A tüske átmérőjének és a próbatest vastagságának aránya (n) nem lépheti túl az 1. táblázat értékeit:

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes